Βάγεις Λυδίας

Οι Βάγεις ήταν αρχαία ελληνική πόλη της Λυδίας της Μικράς Ασίας.

Τοποθεσία 
Από τις επιγραφές που ανακάλυψε ο Keppel, προσδιόρισε την θέση της πόλης απέναντι από την σημερινή Sirghe, επί της βόρειας όχθης του ποταμού Έρμου.

Ιστορία 
Βρισκόταν στο ανατολικό τμήμα της επαρχίας, μεταξύ των Τημένου Θηρών και της Φιλαδελφείας. Για πρώτη φορά η ύπαρξή της γνωστοποιείται από τα νομίσματα που έκοψε στην ρωμαϊκή εποχή, ενώ τον 6ο αιώνα ο Ιεροκλής στον Συνέκδημόν του, την αναφέρει ως Βάγις και στο notitiae episcopatuum ως Βάγη. Στα νομίσματα της ρωμαϊκής αυτοκρατορικής περιόδου ήταν γνωστή ως Καισάρεια Βάγεις και στην άλλη όψη εικονίζεται η θεότητα του Έρμου.

Εκκλησιαστική ιστορία 
Γνωστοί επίσκοποι των Βάγεων υπήρξαν οι κάτωθι:
 Ο Χρυσάφιος ή Χρύσανθος που συμμετείχε στην Α' Οικουμενική Σύνοδο της Εφέσου (431). 
 Ο Λεωνίδης που υπέγραψε τις επιστολές των Λυδών επισκόπων στον αυτοκράτορα Λέοντα Α΄. 
 Ο Βασίλειος που συμμετείχε στην Δ΄ Σύνοδο Κωνσταντινουπόλεως που καταδίκασε τον πατριάρχη Φώτιο (879). Οι Βάγεις αναφέρονται σε κατάλογο μέχρι το 1170-79.

Υποσημειώσεις και παραπομπές

Εξωτερικοί σύνδεσμοι 
 Επιγραφές από τις Βάγεις Λυδίας
 Νομίσματα από τις Βάγεις Λυδίας

Αρχαίες πόλεις της Λυδίας
Επαρχία Ουσάκ